# โรงเรียนปากพนัง
โรงเรียนปากพนัง เป็นโรงเรียนประจำอำเภอปากพนัง จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึง ระดับชั้นมัธยมศึกษาตอนปลาย แบบสหศึกษา ตั้งอยู่เลขที่ 27 ถนนชายทะเล ตำบลปากพนัง อำเภอปากพนัง จังหวัดนครศรีธรรมราช

 ประวัติ 
โรงเรียนปากพนัง ก่อตั้งเมื่อ 22 สิงหาคม พ.ศ. 2442 ที่วัดเสาธงทอง โดยพระรัตนธัชมุนี (ม่วง รตนทฺธโช) ผู้อำนวยการศึกษามณฑลนครศรีธรรมราช เดิมใช้ชื่อว่าโรงเรียนไพบูลย์บำรุง มีหลวงพิบูลย์สมบัติ นายอำเภอเบี้ยซัด นายผัน ผู้พิพากษาศาลแขวงเบี้ยซัด และพระทอง เจ้าอธิการวัดเสาธงทอง เป็นผู้อุปถัมภ์ มีนักเรียน 21 คน

ต่อมาเมื่อ พ.ศ. 2565 ได้สร้างอาคารเรียนขึ้นบริเวณโรงเรียนเทศบาลปากพนัง 1 และเมื่อ พ.ศ. 2481 ได้ย้ายไปเรียนที่วัดนันทาราม และได้สร้างอาคารเรียนถาวรขึ้น ณ ที่ตั้งโรงเรียนปากพนังปัจจุบัน โดยเปิดเรียนเมื่อ พ.ศ. 2482 เป็นโรงเรียนมัธยมโดยเฉพาะ จนกระทั่งเมื่อ พ.ศ. 2487 ได้เกิดไฟไหม้โรงเรียนทั้งหลัง จึงได้ขอฝากเรียนที่วัดนันทาราม วัดเสาธงทอง และโรงเรียนสตรีปากพนัง และเมื่อ พ.ศ. 2490 ได้สร้างอาคารเรียนชื่อว่า "อาคารลักษณา" 

ต่อมาเมื่อ พ.ศ. 2507 ได้สร้างอาคารเรียนชื่อว่า "อาคารประชาอุทิศ 1"  และเมื่อ พ.ศ. 2515 ได้สร้างห้องประชุม และโรงอาหาร ส่วนเมื่อ พ.ศ. 2519 ได้สร้างอาคารเรียนชื่อว่า "อาคารประชาอุทิศ 2" และเริ่มเปิดสอนถึงชั้นมัธยมศึกษาตอนปลาย เมื่อ พ.ศ. 2520

ต่อมาเมื่อ พ.ศ. 2522 กระทรวงศึกษาธิการได้ยุบโรงเรียนปากพนัง แผนกประถมศึกษาตอนปลาย รวมกับโรงเรียนปากพนัง เมื่อวันที่ 1 เมษายน พ.ศ. 2522 ทำให้โรงเรียนปากพนังแบ่งเป็น 2 เขต โดยมีโรงเรียนเทศบาลปากพนัง 1 คั่นอยู่ระหว่างกลาง และเมื่อ พ.ศ. 2542 ได้ทำการแลกเปลี่ยนสถานที่และอาคารเขต 2 กับอาคารเรียนของโรงเรียนเทศบาลปากพนัง 1 และได้ฉลองครอบ 100 ปีแห่งการสถาปนาโรงเรียนปากพนังhttp://www.pakphanang.ac.th/index.php?mod=blog&path=web/blog&id_sub_menu=30&namemenu=%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99  ประวัติโรงเรียนปากพนัง

ต่อมาเมื่อ วันที่ 6 มิถุนายน พ.ศ. 2546 ได้เกิดเหตุฆาตกรรมภายในโรงเรียนปากพนังกรณีศึกษาเรื่องการประเมินผู้กระทำผิดและผลกระทบต่อผู้สูญเสียเหตุการณ์นักเรียนยิงกันตาย วันที่ 6 มิถุนายน 2546 อำเภอปากพนัง จังหวัดนครศรีธรรมราชมีผู้เสียชีวิต 2 ราย

 ทำเนียบผู้บริหาร  
 ลำดับที่  รายนาม เริ่มวาระ สิ้นสุดวาระ โรงเรียนไพบูลย์บำรุง 1  นายห่อ จันทราทิพย์  –  – 2  นายเลี่ยม สิงหพันธ์  –  – 3  นายบัว ไชยนุพงศ์  –  – 4  นายเจริญ วราภรณ์  –  – 5  นายบุญช่วย กาญจนาภรณ์  –  – 6  นายพร้อม มณีสาร   –  – โรงเรียนปากพนัง 1  นายเจริญ วราภรณ์  พ.ศ. 2474  พ.ศ. 2481 2  นายถัด พรหมมานพ  พ.ศ. 2481  พ.ศ. 2484 3  นายบูรณะ ศรีดิษฐ์  พ.ศ. 2484  พ.ศ. 2488 4  นายว่อง วราภรณ์  พ.ศ. 2488  พ.ศ. 2489 5  นายจรัส ธรรมพันธ์  พ.ศ. 2489  พ.ศ. 2492 6  นายจรัล ประโมจนีย์  พ.ศ. 2492  พ.ศ. 2498 7  นายผ่อง รักษจิตต์  พ.ศ. 2498  พ.ศ. 2501 8  นายเปลี่ยน บุญชูวงศ์  พ.ศ. 2501  พ.ศ. 2513 9  นายวิสิทธิ์ คีรินทร์นนท์  พ.ศ. 2513  พ.ศ. 2514 10  นายอนันต์ บุญส่ง  พ.ศ. 2514  พ.ศ. 2518 11  นายศุภมน เสาหฤทวงศ์  พ.ศ. 2518  พ.ศ. 2519 12  นายประดิษฐ์ วังสะวิบูลย์  พ.ศ. 2519  พ.ศ. 2525 13  นายหิรัญ บุปผา  พ.ศ. 2525  พ.ศ. 2528 14  นายเรืองเกียรติ อัฐพร  พ.ศ. 2528  พ.ศ. 2535 15  นายแข นนทแก้ว  พ.ศ. 2535  พ.ศ. 2536 16  นายอุส่าห์ ศิวาโมกข์  พ.ศ. 2536  พ.ศ. 2544 17  นายกลิ่น นาคนวล  พ.ศ. 2544  พ.ศ. 2550 18  นายภักดี เหมทานนท์  พ.ศ. 2551  พ.ศ. 2555 19  นายประดับ แก้วนาม  พ.ศ. 2555  พ.ศ. 2558 20  นายประเสริฐ ชีใหม่  พ.ศ. 2558  พ.ศ. 2562 21  ดร.สุภาพ เต็มรัตน์  พ.ศ. 2562  พ.ศ.2566 22นายอรุณ รอดสันติกุลพ.ศ.2566ปัจจุบัน

 หลักสูตร 
 ระดับชั้นมัธยมศึกษาตอนต้น 
 โครงการห้องเรียนพิเศษ
 โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment ; SMTE) ระดับชั้นละ 1 ห้อง (30 คน)
 โครงการห้องเรียนพิเศษส่งเสริมพัฒนาศักยภาพด้านภาษาสู่สากล (English Improvement Program ; EIP) ระดับชั้นละ 1 ห้อง (30 คน)
 โครงการห้องเรียนปกติ
 ห้องเรียนปกติ ระดับชั้นละ 10 ห้อง (400 คน)

 ระดับชั้นมัธยมศึกษาตอนปลาย 
 โครงการห้องเรียนพิเศษ
 โครงการห้องเรียนพิเศษส่งเสริมความเป็นเลิศด้านวิทยาศาสตร์ คณิตศาสตร์ และเทคโนโลยี (Science Mathematics and Technology Program ; SMTP) ระดับชั้นละ 1 ห้อง (36 คน)
 โครงการห้องเรียนปกติ
 แผนการเรียนวิทย์ - คณิต ระดับชั้นละ 2 ห้องเรียน (80 คน)
 แผนการเรียนศิลป์ - คณิต ระดับชั้นละ 2 ห้องเรียน (80 คน)
 แผนการเรียนศิลป์ - ทั่วไป ระดับชั้นละ 1 ห้องเรียน (40 คน)
 แผนการเรียนศิลป์ - อังกฤษ ระดับชั้นละ 1 ห้องเรียน (40 คน)
 แผนการเรียนศิลป์ - จีน ระดับชั้นละ 1 ห้องเรียน (40 คน)